སྒེར་གྱི་བསམ་ཚུལ་ལྟར་ན་མི་རྣམས་རིག་གནས་ག་གེ་མོའི་ཆེད་དུ་གསོན་པ་མ་ཡིན་པར།རིག་གནས་གང་ཡོད་མི་རྣམས་ཀྱི་འཚོ་བའི་ཟུར་རེ་རེར་ཞབས་ཞུ་སྒྲུབ་ཕྱིར་གནས་པ་ཙམ་མོ།དེ་ལྟར་བལྟས་ཚེ་མི་རྣམས་ལ།རང་བྱུང་ཁྲིམས་ཀྱི་དགོངས་པ་དང་མ་འགལ་བའི་རང་ཉིད་དང་འབྲེལ་མ་འབྲེལ་གྱི་རིག་གནས་མཐའ་དག་སྲུང་སྐྱོབས་བྱེད་པའི་ཁེ་དབང་ཡོད་ལ།དེ་བཞིན་དུ་མི་རྣམས་ལ་རིག་གནས་གང་ཡོད་ལ་དགག་པ་དང་དབྱེ་འབྱེད་བྱེད་པའི་ཁེ་དབང་ཡོད་པའང་ཞོར་ལ་ཤེས་ཐུབ།སྦྱོར་བ་སྔ་གཞུག་གང་གི་སྐབས་སུའང་མི་དང་མི་ཕན་ཚུན་གྱི་བར་དུ།ཧ་ཅང་དཀྱེལ་ཡངས་དང་སྡང་སེམས་མེད་པར་གཟབ་ནན་དུ་ཡོང་ཐུབ་ན།གནད་དེ་ལ་དཔལ་ཡོན་གྱི་རིག་གནས་གྲོས་བསྡུར་ཟེར་ལ།རྣམ་པ་དེ་འདྲའི་འོག་ཏུ་དཔལ་ཡོན་ལྡན་པའི་རིག་གནས་དང་མི་ཡང་འབྱུང་སྲིད་པའོ།།